১ নবেম্বৰত তিনিচুকীয়াৰ ধলাত ৫ গৰাকীকৈ বাঙালী লোকক হত্যা কৰা ঘটনাৰ প্ৰতিবাদত আজি ডিমা হাচাও বাঙালী সমাজৰ উদ্যোগত হাফলঙত বিভিন্ন ৰাজনৈতিক দল তথা জণগোষ্ঠীয় সংগঠনৰ প্ৰতিনিধি সকলে ক'লা বেজ পৰিধান কৰি হাতে হাতে প্লে'কাৰ্ড লৈ এক মৌন প্ৰতিবাদী সমদল উলিয়াই।
হাফলং কালচাৰাল ইনস্টিটিউট হল চৌহদৰ পৰা জিলা উপায়ুক্ত কাৰ্যালয়লৈ উলিওৱা এই সমদলত নগৰখনৰ কেইবা সহস্ৰাধিক ৰাইজে অংশগ্ৰহণ কৰে।
সমদলত ভাগ লৈ ডিমাচা এপেক্স বডি জাদিখে নাইছ' হছমৰ সভাপতি কল্যাণ দাওলাগুপুয়ে শান্তি সম্প্ৰীতি অটুট ৰখাৰ আহ্বান জনোৱাৰ লগতে উক্ত নাৰকীয় হত্যাকাণ্ডক তীব্ৰ ভাষাৰে গৰিহণা দি দোষীক কৰায়ত্ত কৰি দৃষ্টান্তমূলক শাস্তিৰ দাবি জনায়।
আজিৰ এই সমদলত বিজেপিৰ মনোজ গাৰ্লচা, অগপৰ হাফলং পৰিষদৰ সদস্য লিমা কেইভম, কংগ্ৰেছৰ ড্যানিয়াল লাংথাছা আৰু আই এছ এফৰ সভাপতি ডেভিদ কেইভমে অংশলৈ বক্তব্য আগবঢ়ায়। লাংথাছাই কয় যে একাংশ ৰাজনৈতিক নেতাৰ অসংযমী কথা-বতৰাৰ কাৰণেই ধলাত নিৰীহ ৫গৰাকী ব্যক্তিয়ে প্ৰাণ দিব লগা হ'ল।
অৱশেষত অসমত বাঙালী সম্প্ৰদায়ৰ নিৰাপত্তা সুনিশ্চিত কৰাৰ লগতে মৃতকৰ পৰিয়ালক চৰকাৰৰ ফালৰ পৰা ক্ষতিপূৰণ দিয়াৰ দাবি জনাই প্ৰধান মন্ত্ৰী আৰু মুখ্য মন্ত্ৰী সৰ্বানন্দ সোনোৱাললৈ জিলা উপায়ুক্তৰ জৰিয়তে এখন স্মাৰকপত্ৰ প্ৰেৰণ কৰা হয়।
ডি ভোটাৰৰ নামত প্ৰকৃত ভাৰতীয়ৰ ওপৰত হাৰাশাস্তি বন্ধ কৰাৰ দাবি জনাই প্ৰদান কৰা উক্ত স্মাৰকপত্ৰত স্বাক্ষৰ কৰে ডিমা হাচাও বাঙালি সমাজৰ আহ্বায়ক মনীন্দ্রকুমাৰ দাস, লিটন চক্ৰবৰ্ত্তী, পঙ্কজকুমাৰ দেব, গোপা চৌধুৰী, জয়দীপ অধিকাৰী, অঞ্জনকুমাৰ দাস আৰু বিক্ৰম চন্দই।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
